NaiveNeuron/SloPal huggingface dataset:
D. Čaplovič, podpredseda vlády SR: (2007-05-09):
Tento návrh novely zákona vláda predkladá na základe dvoch formálnych oznámení, ktoré Komisia Európskych spoločenstiev pod č. 2006/2260 a 2006/2447 zaslala Slovenskej republike a ktorými začala konanie o porušenie zmluvy o založení Európskeho spoločenstva podľa čl. 226 tejto zmluvy. V dôsledku tejto skutočnosti hrozí podanie žaloby proti Slovenskej republike na Súdnom dvore Európskeho spoločenstva a následné uloženie pokút. Konanie v prvom prípade bolo začaté vo veci neúplnej alebo nesprávnej transpozície smernice Rady 2000/43 Európskeho spoločenstva z 29. júna 2000, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod. V druhom prípade Európska komisia namieta neúplnú alebo nesprávnu transpozíciu smernice Rady 2000/78 Európskeho spoločenstva z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a v povolaní. Obe smernice majú byť transponované predovšetkým antidiskriminačným zákonom. Pripomienky komisie vytýkajú najmä niektoré neúplné alebo nepresné formulácie, ktoré by mohli zúžiť možnosť uplatnenia zásady rovnakého zaobchádzania. Pre novelizáciu antidiskriminačného zákona bola vytvorená medzirezortná komisia zložená zo zástupcov rezortov ministerstva spravodlivosti, ministerstva vnútra, ministerstva práce, sociálnych vecí a rodiny, ministerstva školstva, ministerstva zahraničných vecí, ministerstva financií a Úradu vlády a zástupkyne Slovenského národného strediska pre ľudské práva. Táto komisia sa v priebehu piatich mesiacov dôkladne zaoberala všetkými pripomienkami Európskej komisie a počas svojho pôsobenia spolupracovala so širokou odbornou verejnosťou. Jednotlivé pripomienky tu boli neformálne prediskutované aj so zástupcami Európskej komisie. Zvláštna pozornosť bola pri tom venovaná pojmu dobré mravy v antidiskriminačnom zákone. Za účelom dôkladného posúdenia opodstatnenosti tohto pojmu uvedenom v zákone požiadali sme prostredníctvom medzirezortnej komisie o stanovisko šesť významných právnych inštitúcií, to znamená všetkých právnických fakúlt na Slovensku a, samozrejme, aj Ústavu štátu a práva Slovenskej akadémie vied. Na základe týchto expertných stanovísk a po rozsiahlej analýze existujúcej judikatúry dospela komisia k záveru, že ponechanie pojmu dobré mravy v tomto zákone pri jeho presnejšej formulácii je vhodné. Tieto veci boli aj prediskutované na fóre Európskej komisie. Zámerom predloženého vládneho návrhu novely zákona je ukončenie úplnej transpozície obidvoch smerníc v zmysle pripomienok Európskej komisie, a tým aj zabezpečenie účinnej ochrany pred diskrimináciou. Predložený návrh je výsledkom širokého konsenzu rezortov, výskumných a vzdelávacích inštitúcií a, samozrejme, aj odbornej verejnosti. Ctené dámy, vážení páni, vážené poslankyne, vážení poslanci, dovoľujem si vás preto požiadať o podporu tohto návrhu a o jeho posunutie do druhého a tretieho čítania na ďalšej schôdzi Národnej rady Slovenskej republiky. Ďakujem vám za pozornosť.
Beblavý, Miroslav, poslanec NR SR (2016-04-18):
Ďakujem pekne za slovo. Dovoľte mi reagovať najmä na pána predsedu Danka. Možno sa mýlim, pán predseda, ale ja som mal pocit, akoby ste vo viacerých častiach svojej poznámky reagoval skôr na pána Lipšica, ako na mňa, lebo ja teda pri už akejkoľvek aj sebakritičnosti, myslím, že to moje vystúpenie bolo teda, ak ste v ňom videli nejaké zlo, tak priznám sa, že rád si pozriem s vami záznam a ukážte mi ho, lebo už povedal by som, že mäkšie sa v opozično-koaličných vzťahoch podľa mňa nedá. A neurobil som to práve naschvál preto, aby sme sa dostali od tej emócie, ktorá tu bola, tak ako aj kolegyňa Nicholsonová povedala, že skúsme tie dva kroky späť urobiť od seba a hľadať, hľadať cestu k riešeniu. Zároveň chcem povedať, že to, čo by sme tu mali spolu hľadať, je riešenie, ktoré pomôže posúvať niekam túto krajinu. Preto ak je možné niečo zlepšiť bez toho, aby sa čokoľvek zhoršilo, tak sa priznám, že je pre mňa až prekvapujúce, ako obsiahlo o tom musíme hovoriť a ten návrh, ktorý som ja predložil, nič nezhoršuje, keďže pomer 7:6, pomer väčšiny koalície bude zachovaný a zároveň bude teda niečo vylepšené a umožnené. Priznám sa, že potom naozaj človeka napádajú rôzne otázniky, že ak ani toto nie je možné, že čo je teda tá skutočná príčina? Lebo ja som chápal, keď sme tu aj na ustanovujúcej schôdzi mali ten omyl, ktorý, myslím si, že bol úprimný niektorých poslancov, že to vyzeralo, že sa tým zmení ten pomer a oni upozorňovali, že tam je problém potom. Tomu som rozumel, ale keď dneska vieme, že to tak nie je, tak naozaj v rámci dobrej vôle ja dokonca musím povedať po prečítaní koaličnej zmluvy, ani nevidím toto ako niečo, čo bije koaličnú otázku, pretože to nie je nejakou zásadnou otázkou, či už politických síl alebo presadzovania zákonov. To znamená, v tomto aj poslanci koalície a kluby sú absolútne slobodné. Takže preto ešte raz dovolím si apelovať na všetkých kolegov, požiadať ich, aby prijali rozhodnutie, ktoré nič nezhorší a niečo zlepší. A nie, ako opakujem, nie pre mňa, nie pre vás, ale pre Slovensko.
P. Paška, predseda NR SR: (2008-12-03):
(Hlasovanie) 142 prítomných, 117 za, 23 sa zdržalo, 2 nehlasovali. Tieto body sme schválili.
Laššáková, Jana, podpredsedníčka NR SR (2013-03-13):
Viete čo, nebudeme sa, myslím si, že nebudeme sa takto handrkovať. (Reakcie z pléna.) Ale teraz ma ešte upozornili, že máme termínovaný bod zajtra ráno. Prvý bod sú vojaci, áno, takže potom budeme ďalej pokračovať. Dobre? Takže nech sa páči, pán poslanec Fedor, máte slovo. (Striedanie predsedajúcich.)
A. Belousovová, podpredsedníčka NR SR: (2008-09-11):
Otváram rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Ústne sa do rozpravy prihlásila pani poslankyňa Sárközy. Uzatváram možnosť podania ústnych prihlášok do rozpravy a pani poslankyňa Sárközy má slovo, nech sa páči.
Blanár, Juraj, poslanec NR SR (2018-02-02):
Pán kolega Krajčí, dovoľte mi na to dlhé vystúpenie krátko reagovať. Svojím spôsobom ste povedali, že bola ukončená vo výbore debata kvôli tomu, že vy ste predložili nejaký pozmeňujúci návrh súvisiaci so spracovaním jadrového odpadu. Nie je to tak a vy to veľmi dobre viete. Pretože tá debata bola taká, že na všetko, čo ste vy hovorili, vám bolo odpovedané a tie témy sa už potom len opakovali. A bolo to zbytočné, aby sme predlžovali rokovanie výboru. Malé také doplnenie k tomu, čo ste hovorili o tom údajnom, dostali sme informácie, máme informácie a ja som nemal dobrý pocit z toho, že hovoríte o tom, ako keby u nás neboli dostatočne zabezpečené všetky manipulácie s jadrovým odpadom. A ako keby ste dávali ľuďom teraz také posolstvo, buďte opatrní, lebo tu hrozí katastrofa a vysokodisperzný odpad. Pán poslanec, uvedomujete si, že aká je to citlivá záležitosť? Naozaj, toto je potrebné si uvedomiť aj ako ústavný činiteľ, že na akom fóre, akým spôsobom to komunikovať. Ak je tam niečo, tak ja som posledný, ktorý by som tomu bránil. Ale ja som neni presvedčený, že je to tak, ako vy ste povedali. No a poplatky na urgentoch boli niekoľkokrát vysvetľované. A vy veľmi dobre viete a sám ste to dokonca niekoľkokrát povedali, že ja som nie celkom za to, ale je to potrebné. Aj pri iných poplatkoch. Dokonca však vy ste boli aj za to, aby sa zaviedli opäť doplatky za objednávanie na vyšetrenie. Čo ja som zásadné proti tomu, pretože je to súčasť zdravotného poistenia. Ale poplatky na urgentoch majú predovšetkým chrániť tých, ktorí skutočne potrebujú na tých urgentoch ošetrenie. Nič iné. A uvidíme, ako sa to aj ujme. A ak bude treba, tak sa to aj zmení. Ale ja som presvedčený, že to prinesie práve túto ochranu, pán poslanec. Ďakujem.
Krúpa, Juraj, poslanec NR SR (2021-11-11):
Ja by som chcel poprosiť kolegyne a kolegov z výboru pre obranu a bezpečnosť, aby prišli do miestnosti č. 34 hneď po skončení ÚPV, teda ústavnoprávneho výboru, ktorý bude nasledovať na toto. Ja sa ospravedlňujem pánovi Baránikovi, že som to stlačil skôr ako on. Takže my budeme druhí nasledovať po ÚPV. Takže pomaličky sa môžte začať presúvať do miestnosti č. 34. Ďakujem.
Kollár, Boris, predseda NR SR (2020-06-03):
Dobre, tak, prosím, dajte čas.
Grendel, Gábor, podpredseda NR SR (2021-10-27):
Skôr, ako dám priestor prihlásiť sa do rozpravy ústne, požiadala o slovo pani spravodajkyňa. Nech sa páči, pani poslankyňa.
Šeliga, Juraj, podpredseda NR SR (2021-04-01):
Ďakujem. Prezentujme sa, prosím, a hlasujme. (Hlasovanie.) Prítomných 121, za 121. Konštatujem, že tento návrh a pozmeňujúce návrhy sme schválili. Nech sa páči.
Kollár, Boris, predseda NR SR (2021-07-02):
O tomto návrhu dávam hlasovať. Prosím, prezentujme sa a hlasujeme. (Hlasovanie a reakcie z pléna.) Už sa hlasuje. (Reakcie z pléna.) Áno, beriem to späť, beriem späť. Pán poslanec Blanár, myslené to bolo tak, že je to jeden návrh, ktorý mal tieto dva obsahové body, ale keď chcete to rozdeliť a jednotlivo, samostatne o tom hlasovať, môžem uznať vašu námietku. Vyhlasujem za... toto, toto hlasovanie za zmätočné a ideme ešte raz. Budeme hlasovať o procedurálnom návrhu pána poslanca Kremského. V prvom momente sa bude hlasovať o návrhu pokračovať dnes v rokovaní až do prerokovania všetkých bodov programu schôdze a následne dávame o nich hlasovať. O tomto teraz dávam hlasovať. Prosím, prezentujme sa a hlasujeme. (Hlasovanie.) Prítomných 111, za 99, proti 7, nehlasovali 5. Uvedený prvý návrh pána poslanca Kremského sme schválili. Teraz budeme hlasovať o druhom návrhu pána poslanca Kremského a navrhuje, aby sa voľba do Správnej rady TA SR uskutočnila na ďalšej riadnej schôdzi, to znamená, že to je september až. Áno? Aby každému bolo jasné. Prosím, prezentujme sa a hlasujeme. (Hlasovanie.) Prítomných 113, za 74, proti 16, zdržalo sa 21, nehlasovali 2. Aj tento návrh zákona sme, teda, pardon, aj tento procedurá... tento procedurálny návrh sme schválili. Teraz, vážení kolegovia, vyhlasujem dvojminútovú prestávku a budeme pokračovať v rokovaní Národnej rady. (Dvojminútová prestávka.)
M. Urbáni, poslanec: (2010-01-20):
Pán poslanec Fronc, nikto tak hlasno asi nekričí na obhajobu domácich podnikateľov ako ja. Kdekoľvek sa pohnem tu alebo aj v iných verejných vystúpeniach. Málo, všetky vlády málo podporovali domácich podnikateľov a treba aj tu zohľadniť, ja som rád, že sa zohľadnilo aj tu, keď nastala chyba. Čo sa týka pani poslankyne Sabolovej, z Huštáku ide dvojka našťastie, pri Hrone je jednotka, ale to je chyba. To treba zohľadniť. Máte problém aj v Košiciach s tým, viem, že mestská doprava bude platiť za tie autobusy. Ale to všetko je, myslím, vývoj a postupne sa vyrieši. Ja si myslím, že nemôžu občania doplácať zas úplne na všetko, aj tí, ktorí tú mestskú dopravu používajú, a tí sú, myslím, tí medzi tými chudobnejšími. Lebo tí bohatí, tí nechodia mestskou hromadnou dopravou. Čiže tam bude treba tiež spraviť korekcie, s tým súhlasím. Pánovi Prokopovičovi by som povedal, Pali, keby ste boli stavali diaľnice, keby ste boli zaviedli vy mýto, nepoviem ani slovo, a keby ste boli to spoplatnenie zaviedli, by ste spravili tak zle. Ako Bystričan, ktorý dennodenne chodí do Bratislavy týždenne aj dvakrát niekedy, že ste zastavili diaľnice, že ja by som na vašom mieste nehovoril o diaľniciach nič. A mýto bolo treba zaviesť, mali ste ho zaviesť vy, lacnejšie, lepšie – a bol by pokoj. Ale vy ste ani diaľnice nevybudovali. Ďakujem.
Bugár, Béla, podpredseda NR SR (2020-02-25):
Pán poslanec Dostál.
Laššáková, Jana, podpredsedníčka NR SR (2013-06-18):
Vyhlasujem rozpravu za skončenú. Chce zaujať stanovisko k rozprave spravodajkyňa? Nech sa páči. Ale tuto sa postav, pani spravodajkyňa, od rečníckeho pultu. Nech sa páči.
Senko, Ján, poslanec NR SR (2011-02-04):
Pán poslanec, určite ste si všimli tie prázdne kreslá v parlamentných laviciach na strane koalície. Je tomu asi preto, že poslanci sa tohto rokovania o tomto bode nezúčastňujú kvôli svojmu vlastného svedomiu. Boja sa, boja sa, že by mali vnútorné problémy. Určite vedia, že asi navrhovatelia nepostupujú celkom správne a že znásilňujú demokraciu. Znásilňujú aj to, čo je podľa pána Osuského zmyslom alebo bolo zmyslom nežnej revolúcie. Tajná voľba. Tajná voľba tak, ako to on povedal, je jeden z najväčších výdobytkov nežnej revolúcie. Zrejme aj on práve preto tu nesedí, pretože nevie, ako by obhajoval tento súčasný postup. Postup návrhu o zmene rokovacieho poriadku, zákona o rokovacom poriadku vyplynul zo skutočnosti, že vládna koalícia zistila, že na personálne otázky majú niektorí jej poslanci iný názor a v rámci tajnej voľby si ho chcú uplatniť v zmysle svojho vlastného svedomia. A vy im ho týmto spôsobom jednoducho chcete zabrániť, aby si ho mohli uplatniť. Vedia, že v prípade verejnej voľby a v prípade, že by postupovali podľa vlastného svedomia, budete vo vzťahu k nim príliš krutí.
Bugár, Béla, podpredseda NR SR (2018-10-16):
Nech sa páči, prezentujme sa a hlasujme. (Hlasovanie). Prítomných 138 poslancov, za 28, proti 36, zdržalo sa 74 poslancov. Návrh sme neschválili. Ďalej.
Kollár, Boris, predseda NR SR (2021-06-16):
Na pána poslanca evidujem štyri faktické poznámky. S prvou faktickou poznámkou vystúpi pán poslanec Suja, nech sa páči, máte slovo.
P. Paška, predseda NR SR: (2007-10-25):
Návrh sme neschválili.
Fecko, Martin, poslanec NR SR (2011-05-24):
Ďakujem. Pán kolega, dúfam, že teraz z tej vašej rozpravy sa dozvedia o vašom postoji všetci príslušníci národnostných menšín a vaše slová si budú brať k srdcu, aby zostali občania našej republiky, tak ako to deklarujete vy, ako sa budete správať, skrátka, aby ste tu mohli, ako sa hovorí, žiť v pohode bez nejakých predsudkov a aby táto republika bola aj vaším domovom. Ďakujem.
Blanár, Juraj, podpredseda NR SR (2022-09-28):
Pani poslankyňa Bittó Cigániková.
Mičovský, Ján, poslanec NR SR (2014-01-31):
Ďakujem za slovo. Chcem zdôrazniť tú časť vystúpenia pani poslankyne, kde hovorí o nevhodnosti jednorazových náhrad za obmedzenie užívania pozemkov. Tu ide o to, že tu nejde len o samotné obmedzenie v užívaní pozemkov, ale aj o potrebu vyjadriť finančne ujmu, ktorá je spôsobená stratou produkcie na týchto pozemkoch, či už v poľnohospodárskej, alebo v lesnej, pretože je, ako logicky vyplýva, je to produkcia, ktorá sa opakuje a pri ktorej je veľmi ťažko vystihnúť to, čo sa za obdobie rokov, desaťročia alebo stáročia na tomto pozemku vyprodukuje. A preto jednorazový príplatok alebo jednorazovú náhradu škody možno považovať za správnu len v tom prípade, ak by s tým vlastník súhlasil. V opačnom prípade, lebo ak by s tým súhlasil, tak to vieme odúročiť na akúkoľvek dobu a vyjadriť súčasnú hodnotu budúcich peňazí, ziskov a strát. Ale rozhodne, pán minister, je tam potrebné, aby tam bola zapracovaná možnosť, aby to nebolo vyplácané len jednorazovo ale aj opakovane, pretože v opačnom prípade je to v rozpore s logikou produkcie na týchto pozemkoch. Ďakujem pekne.
M. Duray, poslanec: (2003-09-18):
Keďže nepadli žiadne pozmeňujúce, resp. doplňujúce návrhy, prosím vás, pán predsedajúci, aby sme mohli hlasovať o tom, že tento návrh zákona posunieme do druhého čítania.
Stuška, Michal, poslanec NR SR (2024-06-19):
Ďakujem pekne, pán predsedajúci. Vážený pán predsedajúci, vážené panie poslankyne, vážený páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov, tlač 358a. Národná rada Slovenskej republiky uznesením č. 366 z 18. júna 2024 pridelila predmetný návrh zákona na prerokovanie ústavnoprávnemu výboru a výboru pre sociálne veci. Určila zároveň výbor pre sociálne veci ako gestorský výbor a lehotu na prerokovanie návrhu zákona v druhom čítaní vo výboroch. Predmetný návrh zákona prerokovali a odporučili Národnej rade Slovenskej republiky schváliť oba určené výbory dňa 18. júna 2024. Z uznesenia výboru Národnej rady Slovenskej republiky pod bodom III tejto spoločnej správy vyplývajú tri pozmeňujúce návrhy. Gestorský výbor odporúča hlasovať v bodoch 1 až 3 v štvrtej časti tejto spoločnej správy spoločne so stanoviskom gestorského výboru schváliť. Gestorský výbor odporúča návrh zákona v znení schválených pozmeňujúcich návrhov schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci. Týmto uznesením ma výbor zároveň poveril, aby som na schôdzi Národnej rady Slovenskej republiky pri prerokovaní, pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady, zároveň určil poslancov Zdenku Mačicovú a Jozefa Cecha za náhradníkov spravodajcu. Ďakujem, pán predsedajúci, otvorte, prosím, rozpravu.
Baška, Jaroslav, poslanec NR SR (2017-06-21):
Juraj, ja som rád, že sme prišli s touto iniciatívou tohto uznesenia a hlasovali sme aj v roku 2011 za ten ústavný zákon o dlhovej brzde. Prešlo šesť rokov a musíme sa naozaj nejakým spôsobom zamerať na to, akým spôsobom tieto diaľnice a túto nadradenú cestnú infraštruktúru postaviť. Je nám jasné, že ministerstvo dopravy eurofondy má minuté a vyčerpané do roku 2020. Čo bude potom s eurofondami, nikto nevie. Preto je veľmi dôležité, aby sme, a preto sme zvolili tento postup, aby sme najskôr debatovali v Národnej rade Slovenskej republiky, či a akým spôsobom uvoľniť túto dlhovú brzdu. Som rád, že táto debata tu je a že sme neprišli hneď so zákonom alebo s novelou ústavného zákona o dlhovej brzde. To by malo nasledovať ako druhý krok niekedy na jeseň. A keď sa tu hovorí stále o nejakej dôveryhodnosti alebo dôvere, že tie peniaze sa budú používať správne, veď je tu veľmi veľa kontrolných nástrojov, či je to samotné ministerstvo financií, ktoré má svoje oddelenie, svoj odbor hodnoty za peniaze. Máme tu rôzne štátne expertízy. Tu je rozpočtová rada, ktorá teraz hovorí teda, že neuvoľňovať túto dlhovú brzdu, ale ministerstvo financií zasa môže každým rokom určité finančné prostriedky z rozpočtu nad teda na tú dlhovú brzdu uvoľniť. A čo sa týka ešte aj tej kontroly samotnej, tak kľudne, nech sú tam koaliční aj opoziční poslanci, ktorí budú rozhodovať o tom, aký ten objem sa môže nejakým spôsobom zvýšiť finančný a na aké projekty môžu tieto finančné prostriedky ísť. Veď predsa aj opozícia stále navrhuje tu rôzne zákony, ktoré majú dopad na štátny rozpočet. Už som dnes spomínal... (Prerušenie vystúpenia časomerom.)
Pčolinský, Peter, podpredseda NR SR (2023-05-17):
Teraz v rozprave vystúpi pán poslanec Oravec. Pán poslanec Linhart, upozorňujem vás, že procedurálny návrh môžte podať najskôr zajtra o jedenástej, dovtedy ani neskúšajte. Nech sa páči, pán poslanec, máte slovo.
Ďuriš Nicholsonová, Lucia, podpredsedníčka NR SR (2018-02-08):
Vážené panie poslankyne, vážení páni poslanci, pokračujeme v rokovaní siedmeho dňa 26. schôdze Národnej rady Slovenskej republiky. Podľa odsúhlasenej zmeny programu a to je druhé čítanie o návrhu poslancov Petra Antala, Béla Bugára, Andreja Hrnčiara, Eleméra Jakaba a Igora Janckulíka na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o osobných exekútoroch a exekučnej činnosti (tzv. Exekučný poriadok) a o zmene a doplnení ďalších zákonov v znení neskorších predpisov. Návrh zákona je uverejnený ako tlač 746 a spoločná správa výborov má tlač 746a. Dávam slovo poslancovi Andrejovi Hrnčiarovi, aby návrh zákona odôvodnil, nech sa páči. [Rokovanie o návrhu poslancov Národnej rady Slovenskej republiky Petra Antala, Bélu Bugára, Andreja Hrnčiara, Eleméra Jakaba a Igora Janckulíka na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 746.]
Kolesár, Juraj, poslanec NR SR (2019-06-25):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 6. septembra 2019 a gestorský výbor do 9. septembra 2019. Pán predsedajúci, skončil som, prosím, otvorte rozpravu.
Kočiš, Eduard, poslanec NR SR (2021-10-21):
Veľmi pekne ďakujem za slovo, pán predsedajúci. Miro, vo svojej rozprave si naozaj poukázal iba na neodbornosť, nekompetentnosť a ú-bo-hosť, akým spôsobom chce minister Budaj, NIE nejaká špeciálna komisia, NIE manažment Slovenského vodohospodárskeho podniku, ale priamo minister Budaj zlikvidovať inštitúciu, ktorá v Banskej Štiavnici sídli dlhých 24 rokov. Nikomu to nikdy nevadilo, ale zrazu, keď sa tento ekoterorista dostal na ministerstvo životného prostredia, podotýkam úplným nedopatrením, pretože tam naozaj nepatrí, ide likvidovať niečo, čo má chrániť to najvzácnejšie, čo na Slovensku máme – kvalitu vodných zdrojov, kvalitu podzemných vôd. Tento pán, ktorý tvrdí, že iba centralizácia všetkých štátnych podnikov do Bratislavy bude tým najgeniálnejším riešením, odbúra sa určitá forma byrokracie a všetky podniky budú vedieť úzko a najmä kvalitne kooperovať, je kardinálnou hlúposťou. Región, ako je Banská Štiavnica, si naozaj zaslúži, aby takáto významná štátna inštitúcia, jej riaditeľstvo naozaj zostalo v historickom meste, ako je Banská Štiavnica. Môžme tuná polemizovať, či sa v danom štátnom podniku hospodári dobre, môžme polemizovať, či sa v danom štátnom podniku hospodári horšie alebo možno aj zle. To je absolútne relevantná otázka, ale zároveň to nie je témou dňa. Témou dňa je schválenie tohto naozaj kľúčového zákona, aby z tak ohrozených regiónov, ako je región Banskej Štiavnice, kde už naozaj skoro nič nie je, odchádzali aj posledné štátne inštitúcie, akou je Slovenský vodohospodársky podnik.
Hlina, Alojz, poslanec NR SR (2014-11-10):
Ďakujem veľmi pekne. Ináč to ja také zaujímavé a malebné, že jak sa začínate obávať kontaktu s obyvateľmi, s občanmi. Vo svete je štandardné a bežné, že sa chodí protestovať pred domy politikov, takže sa nečudujte. A mimochodom, koniec koncov niekto iný vstúpil do verejného priestoru. Viete, keď sa bude protestovať v Košiciach, v zásade tí ľudia budú v parku, vo verejnom priestore. Niekto sa im tam napchal, napadá ma expresívnejší výraz, niekto sa im napchal do verejného priestoru so svojou arogantnou stavbou. Ja som rád, keď tento ľud, zbitý, zbedačený ľud zdvihne svoj chrbát a bude schopný trebárs ísť pred tie haciendy povedať tým ľuďom, čo si myslí. To je úplne normálne. Vážení, zvyknite si na to! Preberte zodpovednosť. Aj to sú dôsledky politiky. Viete, mafia má také pravidlo, že na rodinu sa nesiaha. Prosím vás, v politike, čo si chcete vyhradiť pravidlo mafie, že rozprávame sa, ale nechoďte mi pred dom protestovať?! To takto, vážení, nefunguje! Ja viem, že vo vašom svete ste vystrašení, lebo mafia to nerobí. Na deti sa nešiaha, na rodinu sa nešiaha (reakcie z pléna), ale v politike, vážení, to neplatí! Niekto iný sa napchal do verejného priestoru. Niekto iný sa arogantne, grobiansky, bezcitne napchal do verejného priestoru, do mestského parku sa tam napchal. Nech sa páči, prídu ho pozrieť.
Danko, Andrej, predseda NR SR (2016-11-28):
Ďakujem. Na vystúpenie pána poslanca dve faktické poznámky. Uzatváram možnosť prihlásenia faktických poznámok. Poprosím, pani Veronika Remišová.
Laurenčík, Milan, podpredseda NR SR (2020-12-01):
Pán poslanec Richard Nemec.
Paška, Pavol, predseda NR SR (2013-11-29):
(Hlasovanie.) 135 prítomných, 99 za, 36 sa zdržalo. Sme v treťom čítaní , otváram rozpravu. Nie je o ňu záujem, vyhlasujem ju za skončenú.
M. Kotian, poslanec: (2010-02-09):
Ja som prekvapený, že aj ďalšie opozičné strany, respektíve poslanci, ktorí tu komunikujú, nezaujali k tomuto stanovisko. Veľmi dobre vieme, o koho ide, o ktorých politikov, hlavne o politikov maďarskej národnosti. Viete, je veľmi zarážajúce, že maďarská národnostná menšina hovorí o tolerancii, hovorí o tom, aby sme my väčšinový národ boli tolerantní voči menšinám. A je nepochopiteľné, že táto menšina nie je tolerantná voči štátotvornému národu. Keď porovnáme ostatné národnostné menšiny, dajme tomu karpatských Nemcov a maďarskú národnostnú menšinu, vidíme, aký je tu obrovský rozdiel. Ako sa stavajú k vlastenectvu tieto národnostné menšiny. Karpatskí Nemci vždy pri rôznych kultúrnych a spoločenských podujatiach hovoria, alebo respektíve na tých podujatiach vystupujú v tej slovenskej podstate, a potom si tu svoju kultúru rozširujú ďalej. Ale čo sa týka maďarskej národnostnej menšiny, pri každom podujatí je tam buď maďarská zástava, alebo maďarská trikolóra. Mali by ste vidieť, ako vyzerajú pomníky malej vojny vojakov, ktorí padli na južnom Slovensku. Rozbité, dobúrané. A toto je tá tolerancia zo strany maďarskej národnostnej menšiny.
Zmajkovičová, Renáta, podpredsedníčka NR SR (2014-03-21):
Pán poslanec Škripek, ja vás chcem upozorniť aj všetkých poslancov, aby vo svojich faktických poznámkach reagovali na predrečníkov. A, pán poslanec Škripek, reagovali ste na faktickú otázku pána poslanca Číža a iných. Pán poslanec Jasaň.
P. Farkas, poslanec: (2001-12-13):
J. Migaš, predseda NR SR: Prezentujeme sa a hlasujeme o návrhu pani poslankyne Sabolovej pod bodom č. 18. Hlasujeme o návrhu pani poslankyne Sabolovej. (Hlasovanie.) Prítomných je 124 poslancov, za 108, proti 4, zdržalo sa 10, nehlasovali 2. Návrh pani poslankyne Sabolovej sme schválili. Ďalej.
Kollár, Boris, predseda NR SR (2022-10-05):
Je, prosím, všeobecný súhlas? (Súhlasná reakcia pléna.) Áno, ďakujem pekne. Uvedený návrh sme presunuli na budúcu schôdzu. Ešte pán poslanec Šimko. Nie. Dobre. S procedurálnym návrhom vystúpi pán poslanec Kuffa.
Zmajkovičová, Renáta, podpredsedníčka NR SR (2014-06-11):
Pán poslanec Uhliarik.
Andreánsky, Ladislav, poslanec NR SR (2015-06-17):
Ďakujem, pani predsedajúca. V rozprave vystúpil jeden pán poslanec, pán poslanec Novotný. Nepodal žiaden pozmeňujúci návrh. Prosím, pani predsedajúca, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pročko, Jozef, poslanec NR SR (2023-12-19):
No tak! (Povedané súbežne s predsedajúcim.)
P. Hrušovský, podpredseda NR SR: (2001-09-20):
(Hlasovanie.) Prítomných 132, za návrh 84, proti 19, zdržalo sa 23, nehlasovalo 6. Uvedené body sme schválili.
Žiga, Peter, minister hospodárstva SR (2016-10-11):
Ďakujem pekne. Vážená pani predsedajúca, vážené panie poslankyne, páni poslanci, predložený návrh zákona ustanovuje presný postup vykonávania medzinárodných sankcií v podmienkach Slovenskej republiky s dôrazom na zaistenie finančných a iných aktív sankcionovaných osôb, ako aj špecifikáciu právomocí a povinností kompetentných orgánov v oblasti vykonávania medzinárodných sankcií a úpravu postupu pri zaradení do zoznamov a vyradení zo zoznamov sankcionovaných osôb na úrovni Európskej únie alebo Bezpečnostnej rady OSN. Zároveň sa stanovujú právomoci štátnych orgánov v procese zaistenia finančných a iných aktív teroristov a sankcionovaných osôb. Doterajšia platná práva úprava, konkrétne zákon č.126/2011 Z. z. o vykonávaní medzinárodných sankcií v znení neskorších predpisov, nezodpovedá prijatým záväzkom Slovenskej republiky a nie je v súlade s odporúčaním finančnej akčnej skupiny FATF v oblasti zmrazovania finančných a iných aktív teroristov a sankcionovaných osôb. MONEYVAL, ktorý je výborom Rady Európy zodpovedným za hodnotenie opatrení v oblasti boja proti legalizácii príjmov z trestnej činnosti a financovania terorizmu, vykonáva monitoring členských krajín Rady Európy v uplatňovaní základných pravidiel v oblasti proti legalizácii príjmov z trestnej činnosti a financovania terorizmu. Jedným z najzávažnejších nedostatkov, pre ktorý je Slovenská republika kritizovaná, je neplnenie odporúčania vo vzťahu k vykonávaniu medzinárodných sankcií, špeciálne odporúčanie 3 Zmrazenie a zabavenie finančných prostriedkov a aktív teroristov. Z uvedeného vyplýva pre Slovenskú republiku prijať na národnej úrovni novú legislatívnu úpravu s efektívnejšími postupmi zaistenia finančných a iných aktív sankcionovaných osôb. Návrh zákona je v súlade s Ústavou Slovenskej republiky, ústavnými zákonmi, ostatnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná. Dovolím si vás požiadať o podporu predloženého návrhu. Vážená pani predsedajúca, skončil som. Ďakujem.
Laurenčík, Milan, podpredseda NR SR (2021-03-19):
Na faktické poznámky bude reagovať pán poslanec Boris Susko, nech sa páči.
D. Čaplovič, podpredseda vlády SR: (2009-12-03):
Ďakujem veľmi pekne.
Zemanová, Anna, poslankyňa NR SR (2022-10-05):
Ste ma opakovane oslovili, pán poslanec, tak chcem len zareagovať a potvrdiť to, čo povedal pán kolega Baránik, že problémom našej spoločnosti, jedným z mnohých problémov, je nevymožiteľnosť práva. My máme dostatok právnych nástrojov, aby sa aj hmotná zodpovednosť politikov uplatňovala, aby sa politici museli zodpovedať za svoje nesprávne rozhodnutia a na to nie je potrebné prijímať ďalší zákon zato, že nefunguje naša spoločnosť, že tu naozaj máme problém s právnym štátom. A toto si treba uvedomiť, pretože takéto nad rámec prijatia rôznych zákonov len skomplikujú vymožiteľnosť práva a skomplikujú dosiahnuť ten cieľ, ktorý máte, ktorý je asi legitímny, aby sa, a s tým sa nedá, ani by som nechcela polemizovať. Si naozaj myslím, že politici by mali zodpovedať za svoje skutky, ktorými sa dopustia, či sú to politici vo vysokej politike, starostovia alebo politici na úrovni aj komunálnych politikov, kde prijímajú rozhodnutia, ktoré môžu spôsobovať nenávratné škody hmotné, škody na životnom prostredí, škody morálne.
Kolíková, Mária, poslankyňa NR SR (2023-12-08):
Ďakujem veľmi pekne, pán predsedajúci. Ja sa dovolím sa znovu vrátiť, možno už som taká obohratá platňa, ale považujem naozaj za veľmi dôležité, aby tu tieto rokovania neboli pro forma, osobitne ak sa bavíme o skrátenom legislatívnom konaní. A na to vlastne upozorňoval aj pán poslanec Pročko, že ak vlastne sa tu predĺžilo rokovanie a predĺžila a predĺžila si ho koalícia, to znamená, že prehlušila opozíciu, ktorá s tým nesúhlasila a potom tu ani nezabezpečí ministra, ktorého, do ktorého oblasti vlastne patrí daný zákon, tak to je naozaj úplná ignorácia. A ešte aj daný minister, ktorý ho zastupuje, napriek výzve opozície, aby zaujal miesto navrhovateľa, tak to ignoruje a nereaguje na nič. Že naozaj akože my sme sa tu prišli porozprávať? My si kľudne môžme urobiť vedľa nejaký iný dejchánek a tam sa spolu rozprávať a vyjasňovať si naše názory, ale o tom predsa nemá byť rokovanie v parlamente s ministrom o návrhu zákona, ktorý prebieha v skrátenom legislatívnom konaní, to znamená, že minister ho donesie na vládu a vlastne do dvoch dní máme hotový zákon. Veď ako, prosím vás, pristupujme s nejakou úctou k prerokovávaniu návrhov zákonov v parlamente, veď to sú vážne pravidlá, podľa ktorých sa máme riadiť. Minister musí obstáť, jednak prečo to má ísť takto rýchlo a jednak v čom naozaj spočíva ten obsah, aby sme mu dobre rozumeli, veď to bude zákon. A tu sa zásadne menia pravidlá, ktoré tu doteraz ľudia mali ohľadom čerpania prostriedkov, ktoré súvisia s európskymi prostriedkami z eurofondov. Takže ako predsa tu sa zasahuje aj do tých práv, ktoré potenciálni žiadatelia tu mali, tak... a hádam by sme mali dobre rozumieť, že prečo je to nevyhnutné a prečo je to správne. (Potlesk.)
Ďurica, Ondrej, poslanec NR SR (2022-05-05):
Ďakujem za slovo. Prikláňam sa k tomu, čo povedal kolega Mazurek v tej svojej rozprave, pretože naozaj je zarážajúce sledovať koaličných poslancov, ktorí v tejto chvíli síce aj nevystupujú ani neargumentujú voči tomuto predkladanému návrhu zákona. Ale napriek tomu asi odhadneme a pomerne reálne si vieme vypočítať, ako sa pri hlasovaní zachovajú. Treba si však uvedomiť, že títo poslanci zarábajú približne 4 500 eur. A každý občan mi asi dá za pravdu, že pri normálnom režime a pri normálnom spôsobe života je nereálne minúť každý mesiac na domácnosť a život 4 500 euro. Napriek tomu je tu veľký počet občanov, dôchodcov, ktorí majú mesačný príjem možno 400 eur. A keď vám ako poslancovi vzniknú náklady v súvislosti so zdražovaním so 100, 200 eur, tak to neucítite alebo si poviete taká je skutočnosť, taký je fakt. Proste priniesla to doba, ale neohrozí vás to. Ale keď to príde do peňaženky dôchodcu, ktorý je zvyknutý na príjem 400 eur a zrazu mu vyletia náklady a všetky platby o 100, 150, 200 eur, tak je to pre neho likvidačné. Toto si, kolegovia z koalície, uvedomte. Uvedomte si, v akej situácii ste a za koho hlasujete a akým spôsobom držíte v rukách osud týchto ľudí, ktorí sú na túto pomoc, na podobné zákony, na podobné opatrenia odkázaní. Ďakujem.
Stančík, Andrej, poslanec NR SR (2021-12-07):
Ďakujem za slovo. Ďakujem za konštruktívnu kritiku aj tú nekonštruktívnu, v poriadku, od toho tu je parlament. Pán Suja, fond obnovy nám sponzoruje EÚ a je na reformy a dúfam, že ako zodpovedný politik tieto reformy podporíte. Sputnik, viete, nie je úplne fér povedať, že OĽANO zarezalo Sputnik. Naopak, OĽANO robilo všetko pre to, aby sa Sputnikom očkovalo. Pán Kazda, ja si myslím, že to neni 500 mil., to bude 500 mil., ak sa dá zaočkovať milión dôchodcov alebo seniorov troma dávkami. To znamená, že ak bude menej ľudí, tak to bude menej peňazí. Takže to nie je, že teraz 500 mil. minieme stoj čo stoj, a keď sa dá zaočkovať iba jeden človek, tak mu tých 500 mil. euro rovno dáme. Takže ak to niekoho motivuje, o to lepšie, inak to bude potom lacnejšie. Ondrej, ty si teda mne naložil a potom si odišiel, no pekný si zbabelec. Dúfam, že si užívaš svoj obed. Ty si hovoril, že, že či to niekoho presvedčí. No ak to nikoho nepresvedčí, tak je to v poriadku, lebo tie peniaze proste neminieme. A bolo by nefér motivovať, bolo by nefér teda zaplatiť iba tým novým, čo sa dajú teraz zaočkovať, lebo by sme potom neodmenili tých, čo sa už predtým dali zaočkovať plne. A tým pádom chránia seba, ostatných a šetria peniaze všetkým daňovým poplatníkom. Hlavne šetria miesta v nemocniciach pre iných pacientov. Pán Kočiš, vy ste hovorili, že očkovanie nie je cesta, hch, dobre, ja teda čakám, že čo, čo tá cesta teda je. Že či máme tým ľuďom, máme dávať Ivermectin, aby nám potom cválali po uliciach, alebo čo? Pretože ako ja naozaj že nevidím tu inú cestu ako očkovanie a, bohužiaľ, to ukazujú dáta po celom svete, a preto očkuje celý svet. Marián, ty, len jedna vec ma zaujala, že ty si hovoril, že ľudia budú chodiť do tých vakcinačných centier, potom tam sa nakazia. No tú deltu dostane skôr či neskôr každý a je rozhodne lepšie, keď ju dostane zaočkovaný ako nezaočkovaný. Takže ja si myslím, že čím viac ľudí bude vo vakcinačných centrách, tým lepšie pre nich a tým lepšie pre celú spoločnosť. Ďakujem.
Ondruš, Branislav, poslanec NR SR (2011-09-08):
Ďakujem pekne, pán predseda aj za ústretovosť. Pán kolega, ja mám taký pocit, že vy už ste videli to voľné pokračovanie filmu Dívka na koštěti, kde tá čarodejnica Saxana na niečo ukáže a tam sa to zmení alebo premení a podobne. A vy ste presvedčený, že za to, že to je v telke alebo na filmovom plátne, takže to tak môže fungovať aj v skutočnosti. Vy máte predstavu, že jednoducho, keď sa z terajších štátnych nemocníc stanú akciové spoločnosti, tak podobne ako Saxana, keď povie nejaké zaklínadlo, tak vy poviete akciová spoločnosť a naraz budú mať nemocnice dostatok prostriedkov, dostatok peňazí, dostatok hygienických potrieb a obväzov a neviem čoho všetkého. Ale tak to nefunguje. To všetko treba nakupovať. To, že dnes nemajú nemocnice mnohé z týchto vecí, je výsledok toho, že nemajú peniaze a nebudú mať peniaze, ani keď sa zmenia na akciové spoločnosti. Vy ste povedali, že pred tým manažmentom tých akciových spoločností je nejaká veľká výzva. Nuž jediná výzva, pred ktorú ich staviate, je pripraviť tie nemocnice na privatizáciu, pretože vy nastavujete také prostredie, v ktorom tie akciové spoločnosti absolútne nevyhnutne veľmi rýchlo sa dostanú do situácie, že budú stáť pred nutnosťou privatizácie. A to je váš skutočný cieľ – sprivatizovať štátne nemocnice. A na záver. Pán poslanec Novotný, nenačúvajte hlasom, alebo ak načúvate hlasom ľudí, ktorí vás chvália, tak zistite si, prečo vás chvália a kto sú to za ľudia a kto stojí za nimi. Napríklad si zistite, kto zamestnáva a kto platí pána poslanca Kalista, a potom budete vedieť, prečo vám títo ľudia tak tlieskajú, keď hovoríte tieto zvrhlé predstavy o zdravotníctve.
M. Číž, podpredseda NR SR: (2006-10-17):
O slovo sa hlási pán spravodajca. Nech sa páči.
P. Hrušovský, predseda NR SR: (2005-05-24):
(Hlasovanie.) 130 prítomných, 120 za návrh, 2 proti, 7 sa zdržalo, 1 nehlasoval. Návrh sme schválili. Otváram rozpravu v treťom čítaní o vládnom návrhu zákona o výrobe, uvádzaní na trh a používaní krmív. Do rozpravy sa nehlási z prítomných pánov poslancov nikto. Preto vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi návrhmi s odporúčaním gestorského výboru... R. Hamerlik, poslanec: Schváliť ho.
Ďuriš Nicholsonová, Lucia, podpredsedníčka NR SR (2018-05-24):
V rozprave teraz vystúpi pán poslanec Matovič, ktorého nevidím v rokovacej sále, stráca poradie. Pani poslankyňa Remišová, ani tá tu nie je. Pani poslankyňa Zemanová, nech sa páči.
Blanár, Juraj, podpredseda NR SR (2022-05-05):
Prajem dobré ráno, vážené panie poslankyne, páni poslanci, otváram siedmy rokovací deň 65. schôdze Národnej rady Slovenskej republiky. Chcem vám informovať o tom, že o ospravedlnenie neúčasti na dnešnom rokovaní požiadali títo páni poslanci: pán poslanec Drdul, pán poslanec Mičovský, pán poslanec Mizík, pán poslanec Šimko. Z tohto ospravedlnenia je zrejmé, že bod, ktorým sme mali pokračovať, ktorým je druhé čítanie o návrhu pána poslanca Jozefa Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, nebude teraz prerokovaný, pretože pán predkladateľ sa ospravedlnil. Čiže jeho bod prepadáva na záver tejto schôdze, a preto budeme pokračovať ďalším nasledujúcim bodom, ktorým je prvé čítanie návrhu poslancov Juraja Krúpu, Michala Šipoša, Juraja Šeligu a Milana Laurenčíka na vydanie zákona, ktorým sa mení zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov. Tento návrh je pod parlamentnou tlačou 981, návrh na pridelenie výborom je v rozhodnutí 1020. Udeľujem teraz slovo pánovi poslancovi Jurajovi Krúpovi za skupinu poslancov, aby tento návrh v snemovni uviedol. Nech sa páči. (Rokovanie o návrhu poslancov Národnej rady Slovenskej republiky Juraja Krúpu, Michala Šipoša a Juraja Šeligu na vydanie zákona, ktorým sa mení zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov , tlač 981.)
Šípošová, Janka, poslankyňa NR SR (2015-06-18):
Ďakujem pekne, pani predsedajúca. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Jozef, poslanec NR SR (2010-09-08):
Ďakujem za slovo, pán predsedajúci. Poprosím vás, dajte hlasovať o návrhu uznesenia Národnej rady Slovenskej republiky z 8. septembra 2010, ktorým Národná rada Slovenskej republiky berie na vedomie návrh záverečného účtu verejnej správy Slovenskej republiky za rok 2009 (tlač 18). Berie na vedomie podiel schodku verejnej správy na hrubom domácom produkte za rok 2009, podľa predbežných údajov dosiahol 6,8 % HDP. Berie na vedomie konsolidovaný dlh verejnej správy a schvaľuje návrh štátneho záverečného účtu Slovenskej republiky za rok 2009 a návrh, aby schodok štátneho rozpočtu vykázaný v štátnom záverečnom účte Slovenskej republiky bol uhradený príjmami z emitovaných štátnych dlhopisov v rovnakej výške. Ďakujem pekne.
Kollár, Boris, poslanec NR SR (2016-09-09):
Ďakujem. Pán poslanec Galko, áno, zástupný problém a idú si uzurpovať moc. Pán poslanec Laurenčík, potrestanie tých, ktorí si to nezaslúžia, aj pravdu občas povedia, keď sa pomýlia. Pán poslanec Budaj, ďakujem, nechcel som byť konfrontačný, ale vecný. Pán poslanec Dostál, áno, rád by som bol, aby nás aspoň počúvali. Pán poslanec Číž, veľmi pekne ďakujem za podnetnú faktickú poznámku a ubezpečujem vás, že urobím všetko preto, aby som tu bol aj ďalšie volebné obdobie. (Povedané so smiechom.) Rád si s vami pokonzultujem o vašich skúsenostiach. Pán poslanec Gábor Grendel... Milan, ďakujem. Pán poslanec Lipšic. Súhlasím s pánom Lipšicom, otec myšlienky, predkladateľ tu nie je a mne to prekáža. Robí to aj pán predseda vlády Fico. Vážne mi to prekáža. Peter, súhlas. Premiér podľa platného rokováku má mať iba 5 minút. Pán poslanec Fecko, ďakujem za podnetné slová. Pán poslanec Matovič, súhlasím, bojujú s vami cez nás a chcú si uzurpovať moc a nás obmedziť. Ďakujem všetkým kolegom.
Andreánsky, Ladislav, poslanec NR SR (2013-03-26):
Tým sme vyčerpali hlasovanie o návrhu zo spoločnej správy a o pozmeňujúcom návrhu z rozpravy. Pán predseda, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím, hlasovať o tomto návrhu.
Muňko, Dušan, poslanec NR SR (2011-04-05):
Úplne sa stotožňujem s pánom poslancom Ďurkovským, ktorý tuná povedal, že nie v tejto dobe privatizovať. Povedzte mi, ktorá privatizácia, ktorá sa uskutočnila na Slovensku, bola dobrá. Chcem ďalej podotknúť, že každý, kto ide privatizovať, ide preto, aby zarobil. Pokiaľ sa týka, aby teplárne prešli na mesto, nevidím žiaden problém, pokiaľ tam bude blokačný mechanizmus, ktorý bude zaručovať, že keď bude chcieť mesto teplárne predať, bude o tom rozhodovať spolu s vládami. Pokiaľ sa týka predaja teplární, uvedomte si jednu vec, ak sa teplárne predajú a cena za energiu pôjde hore, tak sa začnú jednotlivé domy odpájať. Začnú sa odpájať preto, pretože budú mať lacnejšie, keď si vybudujú malé kotolne. Za prvé. Za druhé, uvedomujete si, že milión tristotisíc dôchodcov, ďalší nezamestnaní, zruba dva milióny ľudí je sociálne odkázaných? A pokiaľ akékoľvek zvýšenie tepla alebo energií alebo vody bude mať ďalší dopad na samosprávu, pretože nebudú platiť a nebude mať z čoho platiť. Je to ďaleko citlivejšia otázka a ďaleko väčší problém, ako sú trebárs dnes nájomné byty.
Bugár, Béla, podpredseda NR SR (2018-02-06):
Nech sa páči prezentujme sa a hlasujme. (Hlasovanie.) Prítomných 137, za 124, zdržalo sa 12 poslancov, 1 nehlasoval. Konštatujem, že návrh sme schválili. Teraz znovu poprosím pána poslanca Mojša, aby uviedol v treťom čítaní návrh uznesenia k návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Maďarska o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici (tlač 791). Nech sa páči.
P. Hrušovský, predseda NR SR: (2005-05-26):
Nech sa páči, pani poslankyňa Sabolová.
Paška, Pavol, predseda NR SR (2013-10-22):
Ďakujem pekne, pán minister. Pán poslanec Náhlik je určený spravodajca. Poprosím ho o informáciu.
Zmajkovičová, Renáta, podpredsedníčka NR SR (2013-05-17):
Pán poslanec Hraško.
Glváč, Martin, podpredseda NR SR (2016-04-19):
Ďakujem veľmi pekne. Pán poslanec Ondrej Dostál.
P. Hrušovský, podpredseda NR SR: (2001-09-17):
(Hlasovanie.) Prítomných je 103 poslancov, za 98, zdržali sa 2, nehlasovali 3. Návrh sme schválili. Poprosím teraz pána poslanca Brocku, ktorý bol poverený gestorským výborom pre financie, rozpočet a menu, aby v návrhu zákona, ktorým sa mení a dopĺňa zákon č. 118/1996 Z. z. o ochrane vkladov a o zmene a doplnení niektorých zákonov v znení zákona č. 154/1999 Z. z. navrhol Národnej rade Slovenskej republiky uznesenie k prerokúvaniu tohto návrhu zákona. Pán poslanec Brocka, nech sa páči, máte slovo.
Laššáková, Jana, podpredsedníčka NR SR (2014-10-15):
S reakciou, pán poslanec Novotný, nech sa páči.
Pellegrini, Peter, predseda NR SR (2015-11-20):
Na vaše vystúpenie päť pánov poslancov, osem poslancov s faktickými poznámkami. Končím, deväť, končím možnosť prihlásiť s faktickými poznámkami. Posledný pán poslanec Hlina. Pani poslankyňa Vitteková ako prvá.
Glváč, Martin, podpredseda NR SR (2017-09-11):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi.
P. Hrušovský, predseda NR SR: (2004-09-10):
(Hlasovanie.) 125 prítomných, 117 za, 1 proti, 7 sa zdržalo. Schválili sme uvedené body zo spoločnej správy. Nech sa páči. B. Opaterný, poslanec: Ďalej budeme hlasovať o bode 1 s odporúčaním gestorského výboru schváliť.
Halgašová, Jarmila, poslankyňa NR SR (2022-06-16):
Tak pán Blaha, vy tu dnes poučujete všetkých ostatných, ako to robia zle, ale pozrite sa na všetky predchádzajúce Ficove vlády, ktorých ste boli vy súčasťou. A buďte nielen sebakritický, ale používajte aj ten zdravý rozum, čo tuto nám vykladáte. A dnes tu sedíme akože kvôli odvolávaniu ministra hospodárstva Richarda Sulíka. Nie, my tu dnes sedíme predovšetkým kvôli vám. Závislosť Slovenska na ruskej rope je takmer na 100 %. A kde ste vy boli 12 rokov? Ja sa vás pýtam, prečo ste vy Slovenskú republiku doviedli do tohto stavu? Prečo ste vy neurobili nič? Ste počúvali odpočet ministra Sulíka, tak prečo súčasná vláda musí naprávať to, čo vy ste dovrzali? Prečo ste vy neurobili nič na zníženie závislosti od Ruska, od ruskej ropy a ruského plynu? Prečo ste šafárili na slovenskom plynárskom priemysle? Kde máme alternatívne zdroje, pán Blaha? Vy ste si to len tak užívali, jednoducho ste potrebovali využiť všetky benefity a za roh ste nedovideli. Nechceli ste tam dovidieť. Ale dnes sme vo vojne a kvôli vám sme v najhoršej situácii spomedzi všetkých krajín Európskej únie. Akú politickú zodpovednosť vyvodíte voči sebe? Vy ste sedeli aj na ministerstve hospodárstva, teraz nemyslím vy osobne, ale vaši kolegovia smeráci. A ich ste neodvolali. Prečo? Ak ste ich neodvolali, nerozumiem prečo tu dnes sedíme my. Radi hovoríte o dvojakom metri. A toto nie je dvojaký meter? O ceny energií vám tu absolútne nejde. Len skúšate našu koalíciu a preto tu dnes sedíme.
Paška, Pavol, predseda NR SR (2013-05-17):
Poprosím pani poslankyňu Janíkovú, aby ako spravodajca podala informáciu.
Košútová, Magda, poslankyňa NR SR (2010-09-08):
Ďakujem pekne za slovo. Pán poslanec Poliačik, povedali ste vo svojom vystúpení, že obsadzovanie miest v okrskových komisiách ste robili na základe prieskumov, názorov a anonymných listov a že sa tieto výsledky vo voľbách falšovali. Ak máte takéto znalosti, tak, prosím, podajte trestné oznámenie na ľudí, ktorí to robili, a toto budem považovať za transparentnú vec, ale nie to, čo tu obhajujete. Nechápete, ako môžu byť výsledky volieb z menších okrskov a vzdialenejších skôr v obvodných komisiách ako v obvodných komisiách mesta. No ja vám to poviem. Pretože tie obvodné komisie vzdialenejších miest majú niekedy osem voličov, takže to môžu ďaleko rýchlejšie spočítať a takisto môžu preto skôr uzavrieť protokol o výsledkoch volieb a doniesť ho na okrskovú komisiu. To považujem z vašej strany za neznalosť veci. Chcete robiť politiku, ktorá bude otvorená, transparentná, veľmi rada si na ňu počkám. Ďakujem.